MALEE นำทีมหุ้น “เครื่องดื่ม” ทะยาน 8% รับ “ครม.” เลื่อนขึ้นภาษีความหวาน
MALEE นำทีมหุ้น “เครื่องดื่ม” ทะยาน 8% ราคาแตะ 5.85 บ. รับผลดี “ครม.” ไฟเขียวเลื่อนขึ้นภาษีความหวานออกอีก 6 เดือน ถึง 31 มี.ค.66
MALEE นำทีมหุ้น “เครื่องดื่ม” ทะยาน 8% รับผลดี “ครม.” เลื่อนขึ้นภาษีความหวานออกอีก 6 เดือน
21 ก.ย. 2565

ผู้สื่อข่าวรายงานว่า วันนี้ (21 ก.ย.65) ล่าสุด ณ เวลา 11:01 น. ราคาหุ้น บริษัท มาลีกรุ๊ป จำกัด (มหาชน) หรือ MALEE อยู่ที่ระดับ 5.85 บาท บวก 0.45 บาท หรือ 8.33% สูงสุดที่ระดับ 6.20 บาท ต่ำสุดที่ระดับ 5.75 บาท ด้วยมูลค่าซื้อขาย 23.77 ล้านบาท
ราคาหุ้น บริษัท โอสถสภา จำกัด (มหาชน) หรือ OSP อยู่ที่ระดับ 29 บาท บวก 0.50 บาท หรือ 1.75% สูงสุดที่ระดับ 29 บาท ต่ำสุดที่ระดับ 28.50 บาท ด้วยมูลค่าซื้อขาย 25.58 ล้านบาท
ราคาหุ้น บริษัท โรแยล พลัส จำกัด (มหาชน) หรือ PLUS อยู่ที่ระดับ 10.60 บาท บวก 0.10 บาท หรือ 0.95% สูงสุดที่ระดับ 10.70 บาท ต่ำสุดที่ระดับ 10.40 บาท ด้วยมูลค่าซื้อขาย 23.03 ล้านบาท
ราคาหุ้น บริษัท ทิปโก้ฟูดส์ จำกัด (มหาชน) หรือ TIPCO อยู่ที่ระดับ 9 บาท บวก 0.05 บาท หรือ 0.56% สูงสุดที่ระดับ 9.10 บาท ต่ำสุดที่ระดับ 9 บาท ด้วยมูลค่าซื้อขาย 4.73 ล้านบาท
โดยราคาหุ้นปรับตัวขึ้น คาดนักลงทุนเข้าซื้อเก็งกำไร รับข่าวที่ประชุมคณะรัฐมนตรี (ครม.) เห็นชอบให้ขยายเวลาปรับขึ้นอัตราภาษีความหวานตามปริมาณน้ำตาลระยะที่ 3 ออกไปอีกเป็นเวลา 6 เดือน ตั้งแต่วันที่ 1 ต.ค.65-31 มี.ค.66 เพื่อช่วยบรรเทาภาระค่าครองชีพของประชาชนในปัจจุบัน รวมถึงช่วยให้อุตสาหกรรมเครื่องดื่มมีระยะเวลาในการปรับตัวเพื่อรองรับการปรับขึ้นอัตราภาษีความหวานตามปริมาณน้ำตาลระยะที่ 3 ต่อไป
ทั้งนี้เชื่อว่าหุ้นที่จะได้รับประโยชน์จากครม.ขยายเวลาขึ้นภาษีความหวานอีก 6 เดือนบรรเทาภาระค่าครองชีพประชาชน ซึ่งมีผลบวกต่อกลุ่มเครื่องดื่ม ได้แก่ ICHI, SAPPE, CBG, OSP, MALEE, TIPCO, OISHI, PLUS